***Vedtægter for***

**Dansk Selskab for Urologisk, Gynækologisk og Obstetrisk Fysioterapi**

|  |
| --- |
|  |
| ***§1. Navn***  Selskabets navn er "Dansk Selskab for Urologisk, Gynækologlsk og Obstetrisk Fysioterapi", forkortet DUGOF. Et Specialebærende Fagligt Selskab, som samarbejder med Dansk Selskab for Fysioterapi.  Definition: Specialebærende Fagligt Selskab er et selskab, som repræsenterer et fysioterapifagligt speciale – her urologisk, gastroenterologisk, gynækologisk og obstetrisk fysioterapi – dvs. en sammenslutning af fysioterapeuter med faglig viden, interesse, ekspertise og erfaring med tilknytning til specialet urogynobs-fysioterapi. |
| ***§2. Formål***  DUGOF's formål er at danne en organisatorisk ramme om en specialebærende faglig gruppe med henblik på at styrke de faglige miljøer og bidrage til at realisere visionen om specialiseret og evidensbaseret fysioterapi.  Gennem at:   * Forestå kompetenceudvikling og styrkelse af medlemmernes faglige viden og ekspertise indenfor de urologiske, gynækologiske, obstetriske og gastroenterologiske specialer. * At medvirke til kvalitetssikring og evidensbasering inden for urogynobs-fysioterapi * At styrke det faglige fællesskab inden for urogynobs-fysioterapi * Varetage medlemmernes faglige interesser og repræsentere medlemmerne, hvor dette er økonomisk og fagligt hensigtsmæssigt. * Skabe kontakt med andre specialebærende faglige selskaber, således, at de faglige selskaber for fysioterapi trækker i samme retning, videndeler, udnytter hinandens ressourcer og etablerer fælles funktioner, hvor dette er formålstjenligt. |
| ***§ 3. Medlemskab***  Stk. 1: Som medlem kan kun optages fysioterapeuter med dansk autorisation.  Stk. 2: Ophør af medlemskab sker ved elektronisk meddelelse via mail til selskabets mailadresse.  Stk. 3: Kontingentrestance ud over 3 måneder medfører slettelse som medlem. Fornyet medlemskab kan opnås ved betaling af restancen samt efter aftale med DUGOF via mail.  Stk. 4: Overtrædelse af DUGOF's vedtægter medfører at bestyrelsen kan ekskludere medlemmet |
| ***§ 4. Kontingent og regnskab***  Kontingentet fastsættes for et regnskabsår af gangen af Generalforsamlingen. Regnskabsåret følger kalenderåret |
| ***§ 5. General/forsamlingen***  Stk. 1: Generalforsamlingen er Selskabets højeste myndighed. Ordinær generalforsamling afholdes en gang om året i 1. kvartal.  Stk. 2: Ordinær generalforsamling indkaldes elektronisk via [www.dugof.dk](http://www.dugof.dk/) samt nyhedsbrevet med mindst 1 måneds varsel.  Stk. 3: Stemmeretten er personlig.  Stk. 4: Generalforsamlingen er beslutningsdygtig uanset antallet af fremmødte medlemmer. Beslutninger afgøres ved simpel stemmeflerhed.  Stk. 5: Vedtægtsændringer træder i kraft på DUGOF’s Generalforsamling, når vedtaget med et stemmeflertal på 2/3 deltagere.  Stk. 6: Generalforsamlingens dagsorden skal mindst omfatte følgende punkter:   1. Valg af dirigent 2. Beretning fra bestyrelsen 3. Fremlæggelse af det reviderede regnskab 4. Fastsættelse af kontingent 5. Indkomne forslag 6. Valg til bestyrelsen 7. Evt.   Stk. 7: Forslag, der ønskes behandlet på generalforsamlingen, skal være indsendt via selskabets mail senest 14 dage før afholdelse af generalforsamlingen.  Stk. 8: Eventuelle indsendte forslag fra medlemmerne samt evt. forslag fra bestyrelsen skal være offentliggjort via hjemmesiden www.dugof.dk senest 7 dage før afholdelsen af generalforsamlingen.  Stk. 9: Forslag, der bliver fremsat under generalforsamlingen, kan ikke realitetsbehandles og kan ikke sættes under afstemning. |
| ***§ 6. Ekstraordinær generalforsamling***  Stk. 1: Ekstraordinær generalforsamling kan indkaldes, når bestyrelsen finder det nødvendigt eller når mindst 10 % af de stemmeberettigede medlemmer fremsætter ønske herom.  Stk. 2: Ekstraordinær generalforsamling skal finde sted senest 3 uger efter kravet er fremsat.  Stk. 3: Ekstraordinær generalforsamling Indkaldes via selskabets hjemmeside samt selskabets nyhedsbrev med mindst 2 ugers varsel. |
| ***§ 7. Bestyrelsen***  Bestyrelsen består af mindst 5 højest 10 medlemmer.  Bestyrelsen konstituerer sig selv, dog skal der udpeges   1. en forperson, 2. en kasserer og 3. en sekretær 4. en webredaktør.   Bestyrelsesmedlemmer vælges for 2 år ad gangen forskudt for hinanden, således at halvdelen er på valg hvert år.  Tegningsberettiget til DUGOF er den til enhver tid siddende forperson for bestyrelsen og den til enhver tid værende kasserer. De tegningsberettigede kan udstede fuldmagt til at disponere over selskabets bankkonto, herunder brug af netbank. |
| ***§ 8. Vedtægtsændringer***  DOUGOFs vedtægter kan alene ændres af generalforsamlingen. Vedtægtsændringerne skal vedtages med mindst 2/3 af de fremmødtes stemmer for at have gyldighed. |
| ***§ 9. Nedlæggelse***  stk. 1: Opløsning kræver vedtagelse på to på  hinanden følgende generalforsamlinger, hvoraf den første skal være ordinær. Mellem de to  generalforsamlinger skal der være en periode på minimum 3 måneder.  stk. 2: Ved begge generalforsamlinger skal opløsningen vedtages af mindst 2/3 af de fremmødte medlemmer.  stk. 3: Ved opløsning tager generalforsamlingen beslutning om, til hvilket formål en evt. formue skal anvendes, dog øremærket til forskning Indenfor urologisk, gynækologisk, obstetrisk og gastroenterologisk fysioterapi. |